《题圆通寺至乐亭次待制王公韵》
宋代·喻良能

地偏境自佳，烟云绕孤屋。
寒声渺疏松，翠影澹修竹。
林深桂花晚，微风度馀馥。
特用永岁年，聊足媚幽独。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。